Ջեյմս Մեդիսոն (ֆուտբոլիստ)

**Ջեյմս Մեդիսոն** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Լեսթեր Սիթիի և Անգլիայի ազգային հավաքականի կազմում։ Խաղում է հարձակվողական կիսապաշտպանի դիրքում։

## Ակումբային կարիերա
### Քովենտրի Սիթի
Պրոֆեսիոնալ ֆուտբոլիստի կարիերան Մեդիսոնը սկսել է Քովենտրի Սիթիում։ Իր պրոֆեսիոնալ դեբյուտը նշեց 2014 թվականի օգոստոսի 13-ին՝ փոխարինման մտնելով Կարդիֆ Սիթիի դեմ խաղում։ Իր առաջին հանդիպումը առաջնությունում անցկացրեց հոկտեմբերի 11-ին՝ Կրու Ալեքսանդրայի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 21-ին՝ Օլդհեմ Ատլետիկի դեմ խաղում։ Նոյեմբերի 24-ին Մեդիսոնը 3․5 տարվա պայմանագիր կնքեց ակումբի հետ։ 2015 թվականի օգոստոսի 15-ին անգլիացին 2 գոլային փոխանցում տվեց Միլուոլի դեմ խաղում։ Քովենտրի Սիթիի կազմում Մեդիսոնը անցկացրեց 42 հանդիպում՝ դառնալով 5 գոլի և 5 գոլային փոխանցման հեղինակ։

### Նորվիչ Սիթի
2016 թվականի փետրվարի 1-ին Մեդիսոնը 3․5 տարվա պայմանագիր կնքեց Նորվիչ Սիթիի հետ, ինչից հետո մինչև մրցաշրջանի ավարտը վարձավճարով վերադարձավ Քովենտրի Սիթի։ Իր դեբյուտը Նորվիչի կազմում նա նշեց 2016 թվականի օգոստոսի 23-ին՝ Անգլիայի լիգայի գավաթի Քովենտրի Սիթիի դեմ խաղում՝ այս խաղում դառնալով 2 գոլային փոխանցման հեղինակ։ 2016 թվականի օգոստոսի 31-ին Մեդիսոնը կես տարվա վարձավճարով միացավ Աբերդինին։ Իր դեբյուտը ակումբի կազմում նշեց սեպտեմբերի 10-ին՝ Ինվերնես Կալեդոնիան Տիսլի դեմ խաղում։ Իր առաջին գոլը խփեց սեպտեմբերի 18-ին՝ Դանդիի դեմ խաղում։ Հոկտեմբերի 1-ին նա 3 գոլային փոխանցում տվեց Կիլմարնոկի դեմ խաղում՝ օգնելով իր թիմին հաղթել 4-0 հաշվով։ Աբերդինի կազմում Մեդիսոնը անցկացրեց 17 հանդիպում՝ դառնալով 2 գոլի և 7 գոլային փոխանցման հեղինակ։

2017 թվականի հունվարին Մեդիսոնը վերադարձավ Նորվիչ Սիթի։ Իր առաջին հանդիպումը Չեմպիոնշիպում անցկացրեց ապրիլի 17-ին՝ Պրեստոն Նորթ Էնդի դեմ խաղում։ Մեդիսոնը փոխարինման մտավ հանդիպման 79-րդ րոպեին՝ գոլի հեղինակ դառնալով 13 րոպե անց և օգնելով Նորվիչին հաղթել 3-1 հաշվով։ 2017 թվականի հունիսի 29-ին նա երկարաձգեց իր պայմանագիրը ակումբի հետ մինչև 2021 թվականը։ Սեպտեմբերի 30-ին Մեդիսոնը գոլի և գոլային փոխանցման հեղինակ դարձավ Ռեդինգի դեմ խաղում։ 2018 թվականի մարտի 10-ին նա հետ-տրիկ ձևակերպեց Հալ Սիթիի դեմ խաղում, սակայն Նորվիչը պարտվեց 4-3 հաշվով։ 2017-18 մրցաշրջանում Մեդիսոնը անցկացրեց 49 հանդիպում՝ դառնալով 15 գոլի և 11 գոլային փոխանցման հեղինակ։ Նա ճանաչվեց Նորվիչի տարվա լավագույն ֆուտբոլիստ և ընդգրկվեց Չեմպիոնշիպի խորհրդանշական հավաքականում։

### Լեսթեր Սիթի
2018 թվականի հունիսի 20-ին Մեդիսոնը 5 տարվա պայմանագիր կնքեց Լեսթեր Սիթիի հետ։ Ակումբը նրա համար վճարեց 22 միլիոն ֆունտ ստերլինգ։ Իր դեբյուտը Պրեմիեր Լիգայում նշեց օգոստոսի 10-ին՝ Մանչեսթեր Յունայթեդի դեմ խաղում։ Իր առաջին գոլը խփեց օգոստոսի 18-ին՝ Վուլվերհեմպտոն Ուոնդերերսի դեմ խաղում։ Սեպտեմբերի 15-ին Մեդիսոնը գոլ խփեց Բորնմուտի դեմ խաղում, սակայն Լեսթեր Սիթին պարտվեց 4-2 հաշվով։ Դեկտեմբերի 5-ին՝ Ֆուլհեմի դեմ խաղում անգլիացին դարձավ գոլի հեղինակ, իսկ հանդիպումն ավարտվեց 1-1 հաշվով։ 2019 թվականի մարտի 16-ին նա գոլ խփեց Բարնլիի դեմ խաղում՝ օգնելով իր թիմին հաղթել 2-1 հաշվով։ Իր առաջին մրցաշրջանում Մեդիսոնը անցկացրեց 38 հանդիպում՝ դառնալով 7 գոլի և 7 գոլային փոխանցման հեղինակ։

2019 թվականի օգոստոսի 28-ին Մեդիսոնը գոլ խփեց Անգլիայի լիգայի գավաթի Նյուքասլ Յունայթեդի դեմ խաղում, ինչպես նաև՝ իրացրեց իր 11-մետրանոցը՝ օգնելով Լեսթերին հաղթել հետխաղյա հարվածաշարում և անցնել մրցաշարի հաջորդ փուլ։ Սեպտեմբերի 21-ին նա գոլի հեղինակ դարձավ Տոտենհեմ Հոտսպուրի դեմ հանդիպման 85-րդ րոպեին՝ 2-1 հաշվով հաղթանակ պարգևելով իր թիմին։ Հոկտեմբերի 5-ին անգլիացին գոլ խփեց Լիվերպուլի դեմ խաղում, սակայն Լեսթերը պարտվեց 2-1 հաշվով։ 2019 թվականի հոկտեմբերի 25-ին Մեդիսոնը տուգանային հարվածով գրավեց Սաութհեմպտոնի դեմ խաղում, իսկ Լեսթերը հաղթեց 9-0 հաշվով և տարավ Պրեմիեր Լիգայի պատմության ամենամեծ հաշվով հաղթանակը։

## Միջազգային կարիերա
Մեդիսոնը ներկայացրել է Անգլիան մինչև 21 տարեկանների երիտասարդական հավաքականում։ 2016 թվականի մարտին նա հրավիրվեց Անգլիայի Մ20 հավաքական, սակայն չկարողացավ խաղալ վնասվածքի պատճառով։ Անգլիայի մինչև 21 տարեկանների երիտասարդական հավաքականի կազմում իր դեբյուտը նշեց 2017 թվականի նոյեմբերի 10-ին՝ փոխարինելով Դոմինիկ Սոլանկեին Ուկրաինայի դեմ խաղում։ 2019 թվականին Մեդիսոնը մասնակցեց Եվրոպայի Մ21 առաջնությանը՝ անցկացնելով 3 հանդիպում և դառնալով գոլի և գոլային փոխանցման հեղինակ, իսկ Անգլիան դուրս մնաց խմբային փուլից։

Անգլիայի ազգային հավաքական Մեդիսոնը առաջին անգամ հրավիրվեց 2018 թվականի հոկտեմբերի 2-ին՝ Իսպանիայի և Խորվաթիայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց 2019 թվականի նոյեմբերի 14-ին՝ փոխարինելով Ալեքս Օքսլեյդ-Չեմբերլենին Չեռնոգորիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 24-ի դրությամբ*

### Միջազգային վիճակագրություն
*2019 թվականի նոյեմբերի 24-ի դրությամբ*

## Նվաճումներ
### Անհատական

* Չեմպիոնշիպի խորհրդանշական հավաքական. 2017–18
* Նորվիչ Սիթիի տարվա լավագույն ֆուտբոլիստ. 2018

## Ծանոթագրություններ

## Արտաքին հղումներ
* Մեդիսոնի պաշտոնական Տվիտերի էջը
* Մեդիսոնի պաշտոնական Ինստագրամի էջը
* Մեդիսոնը transfermarkt-ում
* Մեդիսոնը soccerbase.com-ում
* Մեդիսոնը WhoScored.com կայքում
* Մեդիսոնը Լեսթեր Սիթիի պաշտոնական կայքում
* Մեդիսոնը Պրեմիեր Լիգայի պաշտոնական կայքում
* Մեդիսոնը ՈՒԵՖԱ-ի պաշտոնական կայքում
* Մեդիսոնը Անգլիայի ֆուտբոլի ասոցիացիայի կայքում

Կատեգորիա:Աբերդինի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քովենթրի Սիթիի ֆուտբոլիստներ